גד אלבז

גד גסטון אלבז (נולד ב-20 באוגוסט 1982) הוא זמר ישראלי, השר בסגנון נשמה, פופ, מערבי ומזרחית. נולד וגדל בנס ציונה לזמר בני אלבז ולדליה, משפחה ממוצא מרוקאי. כשהיה בן ארבע אביו הקליט עמו את השיר "אבא, אותך אני אוהב". כשהיה בן 9 חזרה המשפחה בתשובה ולמד בבית הספר של חב"ד בעיר. בוגר ישיבת "עטרת הלויים" בגני תקווה. בשנת 1999 בהיותו כבן 17, פתח בקריירת זמר עצמאית, והוציא את אלבומו הראשון "לך בדרכים ישרות", שהיה אלבום קאברים לשירים לועזיים. שנה לאחר מכן הוציא את האלבום "אור בקצה המנהרה", שבו יש שישה עשר שירים ונעימה אחת. לאלבום יצאו שני סוגי עטיפות. בשנת 2003 הוציא את האלבום "משמעויות", שהשירים הבולטים בו היו "על נהרות בבל", "אל תחיה בסרט" והשיר "הלילה זה הזמן" בו הוא מארח את אלון דה לוקו. לשיר זה אף יצא קליפ ששודר בערוץ 24. כמו כן, הוא שיתף באלבום את אביו בני אלבז, לידור יוספי, הראפר אסף קוטלר ואת הצמד סי.לה.וי. במהלך שנות כיכובו בעולם הזמר, הוציא אף ג'ינגל בחירות לתנועת ש"ס. פרסומו הגדול נבע מהופעתו בשנת 2005 בבת ים במופע הבכורה של האלבום "משמעויות". חלק גדול מהמילים באלבום זה כתבה אשתו. אלבום זה היה הראשון שאלבז הפיק והלחין בעצמו. בשנת 2005 יצא שירו של אלון דה לוקו "אור" מתוך האלבום הראשון של אלון דה לוקו, ומאוחר יותר יצא השיר גם כן באלבומו של אלבז. שיר זה זכה בכל המצעדים ונחשב ללהיט. בשנת 2007 הוציא אלבז את האלבום "כמעט שקט". באלבום מארח אלבז מספר אומנים מהמגזר הדתי - חרדי. באלבום נמצאים, בין היתר, השירים "העם מחפש מנוח" עם ישי לפידות ו"תפילת האב" עם אביו בני אלבז. ב-2008 הוצא אלבומו השישי של אלבז "בין הטיפות". בין השירים באלבום: "עולם של ילדים", שהקליפ שלו צולם בשדרות בהשתתפות ילדי העיר לאות הזדהות עימם, "כנראה" והשיר "פיאסטה" עם שלומי שבת. בקיץ 2008 הופיע אלבז בתיאטרון קיסריה ובכך היה הזמר הדתי הראשון שהופיע בתיאטרון זה[דרוש מקור]. באוגוסט 2010 הוציא אלבז את הסינגל "חלק ממני". במרץ 2011 הוא שיתף פעולה עם סאבלימינל בשיר "הכל מלמעלה". ביוני 2012 הוציא את הסינגל "סיפור של הלב" ובאוגוסט באותה שנה הוציא את הסינגל והקליפ "לשמור על התקווה". בשנת 2013 הוציא אלבז את אלבומו השישי "מילים של רוח" שמכיל עשרים רצועות. עבור השיר "לשמור על התקווה" מתוך האלבום נוצר קליפ. באלבום יש גם ביצוע עם אביו בני אלבז לשיר ה' מלך", בלחן הלהיט "C'est La Vie" של ח'אלד. ‏3 חודשים לאחר יציאת השיר "ה' מלך" יצאו גרסאות נוספות של אומנים אחרים, ביניהם קובי פרץ. מאוחר יותר באותה שנה יצא אלבומו השביעי "ניגון ומזמור", שמכיל ארבעה עשרה רצועות, וכן יצא קליפ לשיר "צמאה לך נפשי". בינואר 2016 הוציא אלבז קליפ לשיר "ה' מלך", יחד עם הראפר ניסים. לאחר מכן הוצא קליפ עם כוכב הפופ הצרפתי גבריאל טומבק: "בתפארה". ב-2016, השתתף כשופט בגמר תוכנית הקול הבא. ב-2017 הוציא את הדיסק לחיים (l'chaim) ובו 16 רצועות של שירים. חלק מהשירים כללו שיתוף פעולה עם זמרים אחרים כגון: אלון דה לוקו בשיר "true love", רועי אדרי בשיר "give ya me thanks", אבי בנימין בשיר "ochi corne" וניסים בלאק בשני שירים (ששניהם כבר יצאו בתור קליפים) : "l'chaim" וכן השיר: "Hashem Melech" ביולי 2018 הופיע ב"חסידיסטוק", סדרת דוקו על גיבורי התרבות של המוזיקה היהודית העכשווית בערוץ כאן 11. ביוני 2021 הוציא אלבז את השיר "כל יכול", שיר שכתב לירון בן שמעון והלחין יובל בן דוד, השיר מלווה בקליפ מילים ייחודי. ביוני 2023 הוציא שיר בשם "שושנה" לאחר נישואיו בפעם השנייה ובו מופיעים אלבז ואשתו של ורד דרעי. אלבז משלב בלדות, מקצבים אותנטיים, עם פופ רוק מודרני וטקסטים מקוריים שנכתבו על ידי אשתו לשעבר מורן לצד כותבים ומלחינים נוספים. אלבז מרבה להופיע בחו"ל ועובד על פרויקט משותף עם עובדיה חממה. השניים אספו יחד שירים המהווים פסיפס של פיוטים ותפילות עתיקות וחדשות, שירי זיכרון הודיה, כיסופים ושירי אהבת הארץ. מתוך הפרויקט יצאו הסינגלים "ברכת השנים", "תודה על החיים", ו"ירושלים". אלבז גרוש מאשתו הראשונה מורן אלבז, ואב לשלושה. בפברואר 2023 נישא בשנית, לורד דרעי. התגורר בחולון, אלעד, ראשון לציון, וב-2017 עבר לניו יורק, ומשם לפלורידה. אלבז כתב שעזיבתו נועדה להפצת מוזיקה יהודית ורוחניות בעולם ושהוא רואה את עזיבתו כשליחות. לך בדרכים ישרות (1999) אור בקצה המנהרה (2000) משמעויות (2003, לאלבום זה יצא גם תקליטור DVD) [אלבום זהב 30,000] כמעט שקט (2007) בין הטיפות (2008) מילים של רוח (2013) ניגון ומזמור (2013) "זה היום" (2014) (L' chaim (2017 הופעה בבת ים (לאלבום משמעויות 2004) הופעה חיה בקיסריה (לאלבום בין הטיפות) (2008) ברכת השנים, מתוך הפרויקט המשותף עם עובדיה חממה על הניסים, עם נפתלי כלפה וארי לסר תודה על החיים, עם עובדיה חממה ירושלים, עם עובדיה חממה, שלו מנשה ובר צמח אש של משיח, עם בני אלבז עם סגולה חלק ממני פותח את ידיך הבה נגילה ה׳ מלך, עם ניסים בלאק מאיפה להתחיל כל יכול אבאלה תחזיק אותי, עם איתי עמרן הללו גאולה לנסות, עם משה קליין כשושנה הוא המלך, עם ניסים בלאק כל התפילות, עם נתנאל ישראל אמא יקרה נתי לוי, נתי לוי וחברים שרים לרבנו, 2008 ("נחמן מאומן", מילים ולחן: גד אלבז) שלמה גרוניך, מסע אל המקורות, 2008 ("הנך יפה, מילים: שיר השירים, לחן: שלמה גרוניך) פזצטא, 2009 ("אינשאללה") סאבלימינל, Jew-Niversal,‏ 2011 (דואט - "הכל מלמעלה", מילים: סאבלימינל, לחן: סאבלימינל וגד אלבז) האלבום הראשון של אלבז. יצא ב-1999 האלבום השני של אלבז. יצא ב-2000 ומכיל שבע-עשרה רצועות. בכתיבת האלבום השתתפו גד אלבז, דני שושון, תמי לוי, וכן שיר אחד שכתב אריה פרננדו, לצד מילים מהמקורות. האלבום השלישי של אלבז יצא בשנת 2003 ומכיל שלוש-עשרה רצועות. את רוב האלבום כתבה אשתו של גד, מורן, ונכללות בו גם מילים מהמקורות. את שיר הנושא "משמעויות", כתב, הלחין ועיבד איתי קלדרון. כמו כן השתתפו בכתיבה ובחלק מהשירה: אסף קוטלר, אלון דה-לוקו, הצמד סי, לה, וי, תמר אסנפי, עובדיה חממה ובני אלבז. חלק מהעיבודים נעשו על ידי אלבז עצמו. האלבום זכה לאלבום זהב, כאשר למעלה מ-30,000 אלבומים נמכרו[דרוש מקור]. האלבום הרביעי של אלבז יצא בשנת 2005 ומכיל חמש-עשרה רצועות. רובו הגדול של אלבום זה הוא דואטים עם מגוון זמרים. האלבום זכה לפרסום רב כמו ההצלחה של קודמו ונמכר בעשרות אלפי עותקים בכל העולם[דרוש מקור]. כמו האלבומים הקודמים, גם באלבום זה השתתפה אשתו של אלבז בכתיבת השירים. אתר האינטרנט הרשמי של גד אלבז גד אלבז, ברשת החברתית פייסבוק גד אלבז, ברשת החברתית אקס (טוויטר) גד אלבז, ברשת החברתית אינסטגרם גד אלבז, סרטונים בערוץ היוטיוב גד אלבז, באתר אפל מיוזיק (באנגלית) גד אלבז, באתר ספוטיפיי גד אלבז, באתר MusicBrainz (באנגלית) גד אלבז, באתר דיזר גד אלבז, באתר Yandex.Music (ברוסית) גד אלבז, באתר אמזון מיוזיק קובי בן-שמחון, אלביס אלבז, באתר הארץ, 13 בספטמבר 2005 דודו כהן, מקור ראשון, מעריצות בחסד עליון, באתר nrg‏, 26 בינואר 2006 ירעם נתניהו, שליפות עם גד אלבז, באתר nrg‏, 4 במרץ 2008 נדב גדליה, ‏גד אלבז בא לשמח בשם ה', בערוץ "אורות – טלוויזיה יהודית", 23 במרץ 2011 מירב הילה, גד אלבז עושה שבת, באתר ynet, 4 במאי 2012 אסף נבו, ‏גד אלבז בלהיט: "כבתחילה", באתר ‏מאקו‏, 21 באוקטובר 2012 משה גלנץ‏, גד אלבז מסלסל באשכנזית, באתר וואלה, 29 באוגוסט 2013 גד אלבז מתראיין ומופיע בתוכנית "רב אומן" – ערוץ הידברות חיים רייך, גד אלבז חושף לראשונה: כך דאג הרבי שאגיע ל-770, אתר חב"ד אינפו, ח' תשרי התשע"ד (12.09.2013) גד אלבז כבר לא מצפה לחיבוק של גלגלצ, באתר ynet, 25 באוגוסט 2014 צביקה קליין, גד אלבז: מכשילים אותי כי אני הבן של בני מש"ס, באתר nrg גד אלבז (1982-), דף שער בספרייה הלאומית הדס בשן, פאק דה פלייליסט, באתר ynet, 26 בינואר 2007 ‏Gad Elbaz and Nissim - Hashem Melech 2.0, באתר יוטיוב, ‏23 בינואר 2016 חסידיסטוק | גד אלבז, באתר ערוץ כאן 11 יוטיוב מירי בן-דוד ליוי, עכשיו תורי, באתר Xnet‏ איציק אוחנה, ‏הזמר גד אלבז: 'שאלתי, 'זו תורה וזו שכרה?", באתר כיכר השבת, 7 ביוני 2021 יהונתן גוטליב, 7 ברנז'ה: גד אלבז שובר את הכוס בפעם השניה, באתר ערוץ 7, 3 במרץ 2023